title: 1
text: رّمز 1 لي مستعمل دابا ف لمغريب، ؤ ف لأغلبية د لبلدان، سيرتو ف لغرب، لي عادتن كيكون خط عامودي ب سيريف ف طّرف لفوقاني، أصلو كيرجع ل مكتوبات براهمية ف لهند، لي كان فيه لواحد كيتّكتب غير كا خط عامودي. هاد سّيستيم د لكتبة داز ل شّرق لأوسط، ؤ منها ل لمغريب ؤ لأندلس ؤ ل ؤروپا. تّطوير ديال نّماري لي كانخدمو، بما فيهوم لواحد 1، لي كيتسماو نّماري لغبارية تدار ف لأندلس، ف لقرن تّاسع لميلادي.